साठ के दशक में गीतकार अनजान की संघर्ष गाथा को तो पिछली पोस्ट में बयाँ कर ही चुका हूँ। आज आपसे बाते करूँगा उनके उत्कर्ष काल की यानि सत्तर के आखिर से लेकर अस्सी का दशक की। ये वो दौर था जब हम बचपन से किशोरावस्था की ओर प्रवेश कर रहे थे। लिहाज़ा अनजान के लिखे उन नग्मों को अपनी आँखों के सामने लोकप्रिय होते देखने का सौभाग्य मिला था मुझे। जैसा कि पिछली पोस्ट में मैंने आपको बताया कि संगीतकार कल्याण जी आनंद जी के साथ फिल्म बंधन के बनते वक़्त अनजान की जो मुलाकात हुई वो उन्हें 1978 में आई फिल्म डॉन के साथ सफलता की नई ऊँचाइयों पर ले गई।